ஆயும் பொழுது மயிர்க்கால்கள் தோறும் அரும் கிருமி  தோயும் மலக்குட்டையாகிய காயத்தைச் சுட்டுவிட்டால்  பேயும் நடனம் இடும் கடமாம் என்று பேசுவதை  நீயும் அறிந்திலையோ பொருள் தேட நினைந்தனையே (48)  பூணும் பணிக்கல்ல பொன்னுக்குத் தானல்ல பூமிதனைக்  காணும் படிக்கல்ல மங்கையர்க்கல்ல நற் காட்சிக்கல்ல  சேணுங் கடந்த சிவனடிக் கல்ல என் சிந்தை கெட்டுச்  சாணும் வளர்க்க அடியேன் படுந்துயர் சற்றல்லவே (49) 